Պատասխան - Կարծում եմ, Հայաստանը ատոմային էներգետիկա պետք է ունենա, եւ մենք այսօր աշխատում ենք այդ ուղղությամբ: Շատ ավելի գործնական քայլեր պետք է սկսվեն 2008-2009թթ.-երի ընթացքում, որոշումներ կայացնելու տեսանկյունից, եւ թե ինչ կարգի քայլեր պետք է ձեռնարկվեն: Այսօր մենք փորձագիտական բավական լուրջ աշխատանք իրականացնում ենք: Երկարացման մասին այստեղ արդեն խոսք գնաց, բայց, իհարկե, մեզ համար ցանկալի կլիներ ներկա ենթակառուցվածքների վրա նոր տեխնոլոգիաներով կառուցել նոր ատոմակայանը: Ուղղակի խնդիրը հետեւյալի մեջ է, թե ինչ ծախսեր սա կպահանջի, ինչ ազդեցություն կունենա նոր ատոմակայանի կառուցումը սակագնային քաղաքականության վրա: Վերջապես միշտ էլ կարելի է կառուցել, բայց այդ գումարները պետք է արտացոլել սակագներում, կառուցելու պահը ճիշտ պետք է ընտրվի: Հզորությունը, ծախսերը եւ վերադարձելիության հարցերը, ներդրված գումարների ժամանակահատվածը պետք է որոշվի, որ ցնցումներ չլինի երկրում եւ տնտեսության, եւ ժողովրդի համար: Ենթադրում եմ 2012-2013թթ.-երի պրակտիկ աշխատանքները Հայաստանում արդեն սկսվելու են նոր ատոմակայանի կամ ներկա ատոմակայանի մոդեռնիզացման հետ կապված: Բայց չեմ կասկածում, որ դրանք պետք է ունենան ատոմային էներգիա: